# Eiropas Savienības L 459/2021

| | ISSN 1977-0715 |
| --- | --- |
| Eiropas Savienības
  Oficiālais Vēstnesis | L 459 |
| | |
| Izdevums latviešu valodā | Tiesību akti | 64. gadagājums2021. gada 22. decembris |

ISSN 1977-0715

Eiropas Savienības

Oficiālais Vēstnesis

L 459

Izdevums latviešu valodā

Tiesību akti

64. gadagājums2021. gada 22. decembris

---

| Saturs | | II   Neleģislatīvi akti | Lappuse |
| --- | --- | --- | --- |
| | | STARPTAUTISKI NOLĪGUMI |
| | * | Grozījumi Muitas konvencijā par starptautiskajiem preču pārvadājumiem, kuros izmanto TIR karneti (1975. gada TIR konvencija) –
  Saskaņā ar ANO depozitārija paziņojumu CN.370.2021.TREATIES-XI.A.16 2022. gada 4. februārī stājas spēkā šādi TIR konvencijas grozījumi, un tie attiecas uz visām Līgumslēdzējām pusēm | 1 |
| | | TIESĪBU AKTI, KO PIEŅEM STRUKTŪRAS, KURAS IZVEIDOTAS AR STARPTAUTISKIEM NOLĪGUMIEM |
| | * | EPN komitejas, kura izveidota saskaņā ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, Lēmums NR. 1/2021 (2021. gada 29. jūlijs), attiecībā uz EPN komitejas reglamenta pieņemšanu [2021/2302] | 3 |

Saturs

II   Neleģislatīvi akti

Lappuse

STARPTAUTISKI NOLĪGUMI

*

Grozījumi Muitas konvencijā par starptautiskajiem preču pārvadājumiem, kuros izmanto TIR karneti (1975. gada TIR konvencija) –
  Saskaņā ar ANO depozitārija paziņojumu CN.370.2021.TREATIES-XI.A.16 2022. gada 4. februārī stājas spēkā šādi TIR konvencijas grozījumi, un tie attiecas uz visām Līgumslēdzējām pusēm

TIR

TIR

Saskaņā ar ANO depozitārija paziņojumu CN.370.2021.TREATIES-XI.A.16 2022. gada 4. februārī stājas spēkā šādi TIR konvencijas grozījumi, un tie attiecas uz visām Līgumslēdzējām pusēm

1

TIESĪBU AKTI, KO PIEŅEM STRUKTŪRAS, KURAS IZVEIDOTAS AR STARPTAUTISKIEM NOLĪGUMIEM

*

EPN komitejas, kura izveidota saskaņā ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, Lēmums NR. 1/2021 (2021. gada 29. jūlijs), attiecībā uz EPN komitejas reglamenta pieņemšanu [2021/2302]

3

| LV | Tiesību akti, kuru virsraksti ir gaišajā drukā, attiecas uz kārtējiem jautājumiem lauksaimniecības jomā un parasti ir spēkā tikai ierobežotu laika posmu.
  Visu citu tiesību aktu virsraksti ir tumšajā drukā, un pirms tiem ir zvaigznīte. |
| --- | --- |

LV

Tiesību akti, kuru virsraksti ir gaišajā drukā, attiecas uz kārtējiem jautājumiem lauksaimniecības jomā un parasti ir spēkā tikai ierobežotu laika posmu.

Visu citu tiesību aktu virsraksti ir tumšajā drukā, un pirms tiem ir zvaigznīte.

---

II Neleģislatīvi akti

STARPTAUTISKI NOLĪGUMI

| 22.12.2021 | LV | Eiropas Savienības Oficiālais Vēstnesis | L 459/1 |
| --- | --- | --- | --- |

22.12.2021

LV

Eiropas Savienības Oficiālais Vēstnesis

L 459/1

---

Grozījumi Muitas konvencijā par starptautiskajiem preču pārvadājumiem, kuros izmanto TIR karneti (1975. gada TIR konvencija)

Saskaņā ar ANO depozitārija paziņojumu CN.370.2021.TREATIES-XI.A.16 2022. gada 4. februārī stājas spēkā šādi TIR konvencijas grozījumi, un tie attiecas uz visām Līgumslēdzējām pusēm

6. panta 1. punkts:

Vārdus “Katra Līgumslēdzēja puse” aizstāj ar vārdiem “Līgumslēdzējas puses muitas dienesti vai citas kompetentās iestādes”

20. pants, pirmā rinda:

Esošo tekstu aizstāj ar šādu tekstu: “Kompetentie muitas dienesti braucieniem Līgumslēdzējas puses vai vairāku Līgumslēdzēju pušu, kas veido muitas vai ekonomisko savienību, teritorijā”

6. pielikums, paskaidrojums par 6. panta 2. punktu:

Vārdus “valsts muitas dienesti var apstiprināt” aizstāj ar vārdiem “Līgumslēdzējas puses muitas dienesti var atļaut”

6. pielikums, paskaidrojums par 8. panta 3. punktu, pirmās daļas beigas:

“USD 200 000
  ” aizstāj ar “EUR 400 000
  ”

6. pielikums, paskaidrojumi par 45. pantu:

Pievieno jaunu paskaidrojumu 0.45-1. par 45. pantu šādā redakcijā:

| “0.45-1. | Tiesību normu, kas paredz publicēt to nosūtītāju muitas iestāžu, muitas iestāžu ceļā un galamērķa muitas iestāžu sarakstu, kuras ir apstiprinātas TIR operāciju veikšanai, arī uzskata par izpildītu, ja tiek pienācīgi izmantotas elektroniskās lietojumprogrammas, ko šim nolūkam TIR Kontroles komisijas uzraudzībā izstrādājis TIR sekretariāts.” |
| --- | --- |

“0.45-1.

Tiesību normu, kas paredz publicēt to nosūtītāju muitas iestāžu, muitas iestāžu ceļā un galamērķa muitas iestāžu sarakstu, kuras ir apstiprinātas TIR operāciju veikšanai, arī uzskata par izpildītu, ja tiek pienācīgi izmantotas elektroniskās lietojumprogrammas, ko šim nolūkam TIR Kontroles komisijas uzraudzībā izstrādājis TIR sekretariāts.”

Pārnumurē esošo 0.45.-1. paskaidrojumu par 0.45.-2.

9. pielikums, I daļa, 1. punkts:

Vārdus “Līgumslēdzējas puses” aizstāj ar vārdiem “Līgumslēdzējas puses muitas dienesti vai citas kompetentās iestādes”

38. panta 2. punkta pirmā rinda:

Vārdus “nedēļas laikā” aizstāj ar vārdu “nekavējoties”

6. pielikums, paskaidrojums par 38. panta 2. punktu, [pirmā un] trešā rinda:

Vārdus “uzskata par izpildītu” aizstāj ar vārdiem “ir izpildīta” [un vārdu “prasību” aizstāj ar “prasība”]

6. pielikums, paskaidrojums par 9. pielikuma II daļas 4. punktu:

Vārdus “Tiesību aktu prasības par datu nosūtīšanu, kas izklāstītas 4. punktā, uzskata par izpildītām, ja pienācīgi izmantotas” aizstāj ar vārdiem “Datus, kā noteikts 4. punktā, pārsūta, pienācīgi izmantojot”

9. pielikuma II daļas 4. punkta pirmā rinda:

Vārdus “vienas nedēļas laikā” aizstāj ar vārdu “nekavējoties”

9. pielikuma II daļas 4. punkts:

Svītro vārdus “Saskaņā ar pievienoto tipveida formulāru”, teikumu sāk ar vārdu “Kompetentās” un aiz vārda “personu” pievieno šādu tekstu: “, ieskaitot:

| a) | identifikācijas numuru, kas katrai personai ir individuāls un unikāls un ko piešķir galvotāja apvienība sadarbībā ar starptautisko organizāciju, kuras dalībniece tā ir, atbilstoši saskaņotam formātam, ko nosaka Administratīvā komiteja, |
| --- | --- |

a)

identifikācijas numuru, kas katrai personai ir individuāls un unikāls un ko piešķir galvotāja apvienība sadarbībā ar starptautisko organizāciju, kuras dalībniece tā ir, atbilstoši saskaņotam formātam, ko nosaka Administratīvā komiteja,

| b) | personas(-u) vārdu(-us) un uzvārdu(-us) vai uzņēmuma nosaukumu(-us) un adresi(-es) (komercuzņēmumiem – arī atbildīgo vadītāju vārdus un uzvārdus), |
| --- | --- |

b)

personas(-u) vārdu(-us) un uzvārdu(-us) vai uzņēmuma nosaukumu(-us) un adresi(-es) (komercuzņēmumiem – arī atbildīgo vadītāju vārdus un uzvārdus),

| c) | kontaktpersonu ar pilnīgu tās kontaktinformāciju un |
| --- | --- |

c)

kontaktpersonu ar pilnīgu tās kontaktinformāciju un

| d) | uzņēmuma reģistrācijas numuru vai starptautisko pārvadājumu atļaujas numuru, vai citu numuru (ja tāds ir pieejams).” |
| --- | --- |

d)

uzņēmuma reģistrācijas numuru vai starptautisko pārvadājumu atļaujas numuru, vai citu numuru (ja tāds ir pieejams).”

9. pielikuma II daļas 5. punkts:

Esošo tekstu aizstāj ar šādu: “Asociācijas iesniedz kompetentajām iestādēm un TIR Kontroles komisijai ziņas par jebkādām izmaiņām atļaujas saņēmušo personu datos bez kavēšanās, tiklīdz tās šīm asociācijām ir kļuvušas zināmas.”

9. pielikuma II daļa, Atļaujas tipveida formulārs:

Svītro Atļaujas tipveida formulāru 9. pielikuma II daļā un to papildinošo tekstu.

---

TIESĪBU AKTI, KO PIEŅEM STRUKTŪRAS, KURAS IZVEIDOTAS AR STARPTAUTISKIEM NOLĪGUMIEM

| 22.12.2021 | LV | Eiropas Savienības Oficiālais Vēstnesis | L 459/3 |
| --- | --- | --- | --- |

22.12.2021

LV

Eiropas Savienības Oficiālais Vēstnesis

L 459/3

---

EPN KOMITEJAS, KURA IZVEIDOTA SASKAŅĀ AR EKONOMISKO PARTNERATTIECĪBU PAGAIDU NOLĪGUMU STARP GANU, NO VIENAS PUSES, UN EIROPAS KOPIENU UN TĀS DALĪBVALSTĪM, NO OTRAS PUSES, LĒMUMS NR. 1/2021

(2021. gada 29. jūlijs),

attiecībā uz EPN komitejas reglamenta pieņemšanu [2021/2302]

EPN KOMITEJA,

ņemot vērā Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses (1) (turpmāk “nolīgums”), kas parakstīts Briselē 2016. gada 28. jūlijā, un jo īpaši tā 73. pantu,

tā kā nolīgumā paredzēts, ka EPN komitejai ir jānosaka noteikumi, kas reglamentē tās organizāciju un darbību,

IR PIEŅĒMUSI ŠO LĒMUMU.

1. pants

EPN komitejas reglaments ir pieņemts, kā noteikts pielikumā.

2. pants

Šis lēmums stājas spēkā tā pieņemšanas dienā.

---

(1)  
  OV L 287, 21.10.2016., 3. lpp.

1

---

PIELIKUMS

REGLAMENTS EPN KOMITEJAI, KURA IZVEIDOTA SASKAŅĀ AR 73. PANTU EKONOMISKO PARTNERATTIECĪBU PAGAIDU NOLĪGUMĀ STARP GANU, NO VIENAS PUSES, UN EIROPAS KOPIENU UN TĀS DALĪBVALSTĪM, NO OTRAS PUSES

1. pants

EPN komitejas funkcija un nosaukums

1.   Komiteja, kas izveidota saskaņā ar 73. panta 1. punktu Ekonomisko partnerattiecību pagaidu nolīgumā starp Ganu, no vienas puses, un Eiropas Kopienu un tās dalībvalstīm, no otras puses (turpmāk “nolīgums”), ir atbildīga par visiem jautājumiem, kuri minēti nolīguma 73. panta 3. punktā.

2.   Šā panta 1. punkta minēto komiteju komitejas dokumentos, tostarp lēmumos un ieteikumos, min kā “EPN komiteju”.

2. pants

Sastāvs un priekšsēdētāji

1.   EPN komitejas sastāvā, no vienas puses, ir Eiropas Savienības un tās dalībvalstu pārstāvji un, no otras puses, Ganas pārstāvji ministru vai augstāko amatpersonu līmenī vai viņu ieceltās pilnvarotās personas.

2.   Līgumslēdzēju pušu pārstāvība parasti ir augstāko amatpersonu līmenī vai izņēmuma kārtā ministru līmenī, ja abas Līgumslēdzējas puses vienojas, ka to prasa apstākļi.

3.   EPN komitejas līdzpriekšsēdētāji ministru līmenī ir ES puses pārstāvji, ņemot vērā Eiropas Savienības un tās dalībvalstu attiecīgās kompetences jomas, un Ganas tirdzniecības un rūpniecības ministrs.

4.   EPN komitejas līdzpriekšsēdētāji augstāko amatpersonu līmenī ir augstākā līmeņa amatpersona kā Eiropas Komisijas pārstāvis un augstākā līmeņa amatpersona kā Ganas pārstāvis.

5.   Katra Līgumslēdzēja puse paziņo otrai Līgumslēdzējai pusei tās augstākā līmeņa amatpersonas vārdu un uzvārdu, amatu un kontaktinformāciju, kura ir atbildīga par līdzpriekšsēdētāja pienākumu pildīšanu EPN komitejas sanāksmē un pārstāv minēto Līgumslēdzēju pusi. Uzskata, ka minētā augstākā līmeņa amatpersona ir pilnvarota pārstāvēt Līgumslēdzēju pusi līdz dienai, kad Līgumslēdzēja puse ir paziņojusi otrai Līgumslēdzējai pusei jaunu līdzpriekšsēdētāju.

3. pants

Sekretariāts

1.   Eiropas Savienības Padomes Ģenerālsekretariāts un Eiropas Komisija, no vienas puses, un par tirdzniecību atbildīgā departamenta amatpersonas no Ganas, no otras puses, kopīgi veic EPN komitejas sekretariāta pienākumus.

2.   No ES Līgumslēdzējas puses, provizoriskas darba kārtības un protokolu projektus sagatavo Eiropas Komisija, un visus oficiālos dokumentus, kas paredzēti EPN komitejai ministru līmenī vai kuru izcelsme ir EPN komiteja ministru līmenī, izplata Eiropas Savienības Padomes Ģenerālsekretariāts.

3.   Saskaņā ar nolīguma 73. panta 4. punktu katra Līgumslēdzēja puse paziņo otrai Līgumslēdzējai pusei tās amatpersonas vārdu un uzvārdu, amatu un kontaktinformāciju, kura ir EPN komitejas kontaktpunkts (sekretārs) un pārstāv šo Līgumslēdzēju pusi. Uzskata, ka minētā amatpersona turpina pildīt sekretāra pienākumus, pārstāvot šo Līgumslēdzēju pusi, līdz dienai, kad šī Līgumslēdzēja puse ir paziņojusi otrai Līgumslēdzējai pusei jaunu amatpersonu kā sekretāru.

4. pants

Sanāksmes

1.   EPN komitejas sanāksmes notiek reizi gadā, ja vien līdzpriekšsēdētāji nenolemj citādi, vai – steidzamos gadījumos – pēc jebkuras Līgumslēdzējas puses pieprasījuma.

2.   Sanāksmes notiek noteiktā dienā un laikā pārmaiņus Briselē un Akrā, ja vien līdzpriekšsēdētāji nevienojas citādi.

3.   Sanāksmes sasauc sanāksmes rīkotājas Līgumslēdzējas puses līdzpriekšsēdētājs.

4.   Sanāksme var notikt klātienē, videokonferences veidā vai jebkādā citā veidā.

5. pants

Delegācijas

Saprātīgā laikposmā pirms sanāksmes amatpersona, kas pilda katras Līgumslēdzējas puses EPN komitejas sekretāra pienākumus, informē otras Līgumslēdzējas puses amatpersonu, kas pilda sekretāra pienākumus, par attiecīgi ES Līgumslēdzējas puses un Ganas delegāciju plānoto sastāvu. Sarakstos norāda katra delegācijas locekļa vārdu, uzvārdu un amatu.

6. pants

Sanāksmju darba kārtība

1.   EPN komitejas sekretārs vismaz 14 dienas pirms sanāksmes sagatavo katras sanāksmes provizorisku darba kārtību, pamatojoties uz sanāksmes rīkotājas Līgumslēdzējas puses priekšlikumu, un nosaka termiņu otras Līgumslēdzējas puses piezīmju sniegšanai.

2.   Katras sanāksmes sākumā EPN komiteja pieņem darba kārtību. Jautājumus, kas nav iekļauti provizoriskajā darba kārtībā, var iekļaut darba kārtībā, vienprātīgi vienojoties.

7. pants

Ekspertu uzaicināšana

EPN komitejas līdzpriekšsēdētāji, savstarpēji vienojoties, var uzaicināt ekspertus (proti, nevalstiskā sektora amatpersonas) piedalīties EPN komitejas sanāksmēs, lai sniegtu informāciju par konkrētiem jautājumiem, un tikai tajās sanāksmes daļās, kurās apspriež šādus konkrētus jautājumus.

8. pants

Protokols

1.   Ja vien līdzpriekšsēdētāji nenolemj citādi, katras sanāksmes protokola projektu 21 dienas laikā pēc sanāksmes beigām sagatavo amatpersona, kas pilda sanāksmes rīkotājas Līgumslēdzējas puses sekretariāta locekļa pienākumus. Protokola projektu nosūta otras Līgumslēdzējas puses sekretariāta loceklim piezīmju sniegšanai. Ja šie reglamenta noteikumi attiecas uz apakškomiteju sanāksmēm, apakškomitejas sanāksmes protokolu dara pieejamu jebkurai turpmākai EPN komitejas sanāksmei.

2.   Protokolā parasti sniedz kopsavilkumu par katru darba kārtības jautājumu, vajadzības gadījumā norādot:

| a) | visus EPN komitejai iesniegtos dokumentus; |
| --- | --- |

a)

visus EPN komitejai iesniegtos dokumentus;

| b) | ikvienu paziņojumu, ko viens no EPN komitejas līdzpriekšsēdētājiem lūdzis iekļaut protokolā; un |
| --- | --- |

b)

ikvienu paziņojumu, ko viens no EPN komitejas līdzpriekšsēdētājiem lūdzis iekļaut protokolā; un

| c) | pieņemtos lēmumus, sniegtos ieteikumus, paziņojumus, par kuriem panākta vienošanās, un secinājumus par konkrētiem jautājumiem. |
| --- | --- |

c)

pieņemtos lēmumus, sniegtos ieteikumus, paziņojumus, par kuriem panākta vienošanās, un secinājumus par konkrētiem jautājumiem.

3.   Protokolā iekļauj sarakstu ar visiem EPN komitejas lēmumiem, kas kopš EPN komitejas pēdējās sanāksmes pieņemti rakstveida procedūrā, ievērojot 9. panta 2. punktu.

4.   Protokolā iekļauj arī visu to personu vārdus un uzvārdus, amatus un funkcijas, kuras piedalījās EPN komitejas sanāksmē.

5.   Sekretārs pielāgo protokola projektu, pamatojoties uz saņemtajām piezīmēm, un pārskatīto protokola projektu Līgumslēdzējas puses apstiprina 60 dienu laikā no sanāksmes dienas vai līdz jebkurai citai dienai, par kuru vienojušies līdzpriekšsēdētāji. Pēc apstiprināšanas sekretariāts sagatavo divus protokola oriģinālus, un katra Līgumslēdzēja puse saņem vienu protokola oriģinālu.

9. pants

Lēmumi un ieteikumi

1.   EPN komiteja var pieņemt lēmumus un ieteikumus attiecībā uz visiem jautājumiem, ja tie paredzēti nolīgumā. EPN komiteja lēmumus un ieteikumus pieņem vienprātīgi.

2.   Sanāksmju starplaikā EPN komiteja var pieņemt lēmumus vai ieteikumus, izmantojot rakstveida procedūru. Šajā nolūkā līdzpriekšsēdētājs rakstiski iesniedz otram līdzpriekšsēdētājam lēmuma vai ieteikuma projekta tekstu. Otrai Līgumslēdzējai pusei ir viens mēnesis vai garāks termiņš, ko norādījusi ierosinātāja Līgumslēdzēja puse, lai paustu savu piekrišanu lēmuma vai ieteikuma projektam. Ja otra Līgumslēdzēja puse nepauž savu piekrišanu, ierosināto lēmumu vai ieteikumu apspriež un var pieņemt nākamajā EPN komitejas sanāksmē. Lēmumus vai ieteikumus uzskata par pieņemtiem, tiklīdz otra Līgumslēdzēja puse ir paudusi savu piekrišanu, un tos iekļauj EPN komitejas nākamās sanāksmes protokolā, ievērojot 8. panta 3. punktu.

3.   Ja EPN komiteja saskaņā ar nolīgumu ir pilnvarota pieņemt lēmumus vai ieteikumus, šādus aktus attiecīgi sauc par “lēmumu” vai “ieteikumu”. EPN komitejas sekretariāts katram lēmumam vai ieteikumam piešķir progresīvu kārtas numuru, norāda pieņemšanas datumu un sniedz temata aprakstu. Katrā lēmumā un ieteikumā norāda tā spēkā stāšanās dienu.

4.   EPN komitejas pieņemtos lēmumus un ieteikumus sagatavo divos eksemplāros, to autentiskumu apstiprina līdzpriekšsēdētāji un nosūta katrai Līgumslēdzējai pusei.

10. pants

Pārredzamība

1.   EPN komiteja var nolemt rīkot atklātas sanāksmes.

2.   Saskaņā ar nolīguma 73. panta 5. punktu līdzpriekšsēdētāji, savstarpēji vienojoties, var uzaicināt EPN komitejas sanāksmēs piedalīties pilsoniskās sabiedrības pārstāvjus novērotāja statusā, kā arī citas trešās personas, piemēram, Rietumāfrikas Ekonomisko un monetāro savienību un Rietumāfrikas valstu ekonomikas kopienas komisiju.

3.   Katra Līgumslēdzēja puse var nolemt publicēt EPN komitejas lēmumus vai ieteikumus savā attiecīgajā oficiālajā izdevumā vai tiešsaistē.

4.   Visi kādas Līgumslēdzējas puses iesniegtie dokumenti uzskatāmi par konfidenciāliem, ja vien minētā Līgumslēdzēja puse nenolemj citādi.

5.   Pirms EPN komitejas sanāksmes publisko sanāksmes provizorisku darba kārtību. Sanāksmju protokolus publisko pēc to apstiprināšanas saskaņā ar 8. pantu.

6.   Šā panta 3.–5. punktā norādītos dokumentus publicē saskaņā ar katras Līgumslēdzējas puses piemērojamajiem datu aizsardzības noteikumiem.

11. pants

Valodas

1.   EPN komitejas darba valoda ir angļu valoda.

2.   EPN komiteja pieņem lēmumus par nolīguma grozīšanu vai interpretāciju nolīguma autentisko tekstu valodās. Visus pārējos EPN komitejas lēmumus pieņem angļu valodā.

3.   Šis reglaments un visi EPN komitejas pieņemtie lēmumi, izņemot EPN komitejas lēmumus grozīt vai interpretēt nolīgumu, ir autentiski EPN komitejas darba valodās. EPN komitejas lēmumi, ar ko groza vai interpretē nolīgumu, ir autentiski visās valodās, kurās nolīgums ir autentisks.

4.   Katra Līgumslēdzēja puse ir atbildīga par lēmumu un citu dokumentu tulkošanu savā/savās oficiālajā(-ās) valodā(-ās), ja tas nepieciešams, ievērojot šo pantu, un tā sedz izdevumus, kas saistīti ar šādiem tulkojumiem.

12. pants

Izdevumi

1.   Katra Līgumslēdzēja puse sedz visus izdevumus, kas tai radušies saistībā ar piedalīšanos EPN komitejas sanāksmēs: gan personāla, ceļa un uzturēšanās izdevumus, gan videokonferenču vai telefonkonferenču, pasta un telesakaru izdevumus.

2.   Izdevumus saistībā ar sanāksmju organizēšanu un dokumentu reproducēšanu sedz sanāksmes rīkotāja Līgumslēdzēja puse.

3.   Izdevumus, kas saistīti ar mutisko tulkošanu sanāksmju laikā uz EPN komitejas darba valodu un no tās, sedz sanāksmes rīkotāja Līgumslēdzēja puse.

13. pants

Īpašā komiteja muitošanas un tirdzniecības atvieglināšanas jautājumos

1.   Saskaņā ar nolīguma 34. pantu minētajā pantā norādītajiem mērķiem izveido īpašo komiteju muitošanas un tirdzniecības atvieglināšanas jautājumos (“Īpašā komiteja”).

2.   Saskaņā ar līguma 34. pantu īpašā komiteja ziņo EPN komitejai par katras savas sanāksmes rezultātiem, lēmumiem un secinājumiem. EPN komiteju rakstveidā informē par īpašās komitejas izraudzītajiem kontaktpunktiem. Visu attiecīgo īpašās komitejas saraksti, dokumentus un paziņojumus par nolīguma 3. nodaļas (Muitošanas un tirdzniecības atvieglināšana) īstenošanu un piemērošanu vienlaikus nosūta EPN komitejas sekretariātam.

3.   Šo reglamentu mutatis mutandis piemēro īpašajai komitejai.

14. pants

Darba grupas

Lai efektīvi pildītu nolīguma 73. panta 3. punktā paredzētās funkcijas un saskaņā ar 73. panta 2. punktu, EPN komiteja var nolemt savā pakļautībā izveidot darba grupas, kas veicinātu tehniskas diskusijas par konkrētiem jautājumiem saskaņā ar šo nolīgumu. EPN komiteja nosaka šādu darba grupu sastāvu un uzdevumus. Darba grupas ziņo EPN komitejai.

15. pants

Reglamenta grozīšana

Šo reglamentu var grozīt rakstveidā ar EPN komitejas lēmumu saskaņā ar 9. pantu.

---